Tuti Gimi - 9. évad 11. rész - Viszlát Danny -
Fordította: Cassone facebook.com/cassonesub
Nyomd a gázt, haver! Kórházba kell vinnünk.
Olyan gyorsan megyek, amilyen gyorsan csak tudok!
Maradj ébren, apa. Maradj ébren.
Kapcsold be a szirénát!
Még nem ültem rendőrautóban. Nem tudom, hol kell bekapcsolni.
A középső kapcsoló lesz az.
Nem lesz semmi baj. Minden rendben lesz, apa.
Megölte Keith-t! Lelőtte!
Szeretné még valamivel kiegészíteni a vallomását?
Igen, ne hagyja ki azt a részt,
amikor figyelmeztettem önöket, és nem hittek nekem.
Itt Julian Baker.
Itt van velem Dan és Nathan Scott, a kórházba tartunk, álljanak készenlétben!
Itt vagyunk. Megérkeztünk, apa!
Apa?
Nem bírom felkelteni.
Gyerünk, apa! Gyerünk!
Szia, Hales!
Mondd még egyszer!
Szia, Hales!
El sem hiszem, hogy itt vagy.
Jól vagy?
Most már igen.
Haley.
Nincs semmi baj.
Szeretlek.
Én is szeretlek.
Olyan jó, hogy itthon vagy!
Itt is maradok. Örökkön-örökké.
Nem is tudom, mit mondhatnék.
Biztosan utálnak engem.
Nem.
Sajnálom, hogy Sara halála után nem jöttem el.
Pedig el akartam.
Csak egyszerűen nem ment.
Tudjuk, Clay.
Logan jól van?
Láthatnám?
Talán most az lenne a legjobb, ha nem látna egy ideig, fiam.
Tudom, hogy ez most nem tűnik igazságosnak,
nem akarjuk túlságosan védeni őt, de sok mindenen ment keresztül.
Megmondanák neki, hogy itt jártam?
Természetesen.
Köszönöm, hogy vigyáznak rá.
Istenem!
Nem az én vérem.
Dan-t meglőtték.
Micsoda?
- Honnan tudtad, hogy itt vagyok? - A rendőrautóból hallottam.
- Hogy mi? - Ne izgulj!
Xavier megtámadott a kávézónál.
És mi történt? Jól vagy?
Igen, megvagyok. Majd később elmesélem.
Most az a fontos, hogy én is jól vagyok, te is jól vagy,
és most végleg visszamegy a börtönbe.
Hogy van Nathan?
A vérnyomása megfelelő, Mr. Scott.
- Köszönöm. - Szívesen.
Köszönjük.
Csak ilyen kórházi vaníliájuk volt.
Tényleg kórházi íze van.
Tudom. Ha hazaérünk, telepakolom a hűtőt csokis-mogyorós fagyival.
- És csokis-mentával - Csokis-mentával.
Nem akarom tudni, mit csináltok. Csak meg akarom ölelni Nate-et.
- Szia. - Szia!
Köszi, hogy eljöttél.
Most már két, számomra legfontosabb ember életét megmentetted,
és nem tudom, hogyan hálálhatnám meg.
Örülök, hogy segíthettem.
Most már kihúzhatom a bakancslistámról a "Lopj el egy rendőrautót!" pontot.
Szia, Haley. Micsoda?!
Megtalálták Nathant.
Apuci, mit keresel te itt?
A hívásod után felpattantam az első gépre, és eljöttem.
De mondtam nektek, hogy jól vagyok. Nem kellett volna iderepülnöd.
Már hogyne kellett volna. Te vagy az én pici lányom.
Azt akarom, hogy biztonságban légy. Ölelj meg!
Köszönöm.
Nem muszáj végig itt maradnod velem.
Viccelsz? Soha többé nem engedlek el. Legszívesebben odavarrnám magam hozzád!
Az gusztustalan lenne.
- Üdv. Hogy van? - Kihoztuk a műtőből.
Megtettünk minden tőlünk telhetőt,
de a nagy vérveszteség és a rossz szíve miatt ez sem volt elég.
Jelenleg csak annyit tudunk tenni, hogy kényelembe helyezzük.
Szóval meg fog halni?
Apa!
Szia, haver! De jó újra látni!
Úgy örülök, hogy mindenki jól van!
Igen, én is.
Szia, kölyök!
Örülök, hogy visszatértél.
Jól szórakoztál Lucas bácsikáddal és Peyton nénikéddel?
Igen.
Jó volt meglátogatni őket, de folyton úgy néztek rám, mint ahogy te most.
Hogy néztek?
Úgy ahogyan te néztél rám Quentin halálakor,
úgy, ahogy apa nézett rám, amikor meghalt a nagyi,
és mindenki így néz rám, amikor valami rosszat akarnak velem közölni.
Ejha.
Nos, tudod... Add ide azt a játékot!
Apukádat...
...rossz emberek rabolták el.
És Dan nagyapa segített visszahozni őt.
Nagyapa mentette meg apát?
Igen.
De sajnos nagyon megsérült közben.
Nagyon csúnyán.
Úgyis meggyógyul. Hisz ő Dan nagyapa.
Ejha! Ki halt meg?
Az egész az én hibám. Miattam lőttek meg.
Nathan...
Én döntöttem úgy, hogy odavetem magam.
És én öltem meg azokat az embereket.
És újra megtenném.
Nem mindet te ölted meg.
Az egyiket én.
Sajnálom, hogy nem tudtalak még azelőtt kihozni onnan.
Csak megvédted magad, fiam. Ezt mindketten tudjuk.
Figyelj!
Egy páran látni szeretnének.
A zsaruk?
Barátok és a családtagok.
Nem is tudtam, hogy nekem vannak ilyenek.
Dan nagyapa?
Szia, kishaver!
Bocsi, ma egy kicsit nem vagyok formában.
Anya szerint te mentetted meg apát.
Nem.
Csak segítettem neki, hogy hazataláljon.
Azt is mondta, hogy nagyon csúnyán megsérültél.
De elfelejtette azt, hogy te vagy Dan nagyapa.
Ne haragudj, hogy a múltkor úgy rád ordibáltam!
Nem kell bocsánatot kérned.
Apukád távollétében te vagy a ház ura, és ez nehéz döntésekkel jár.
Büszke vagyok rád, amiért így kezelted a helyzetet.
Szóval most már velünk fogsz lakni, ha kiengednek innen?
Nem hiszem, hogy kijutok innen, Jamie.
A múltkor is ezt hitted, amikor baj volt a szíveddel.
És meggyógyultál. Szerintem most is sikerülni fog.
Van egy fiad?
Logan.
Mennyi ideig voltam távol?
Úgy tűnik 6 évig.
Miért van az, hogy kettőnk közül veled történik meglepőbb dolog?
Ennek az egésznek nem lett volna szabad megtörténnie.
Az én hibám volt. Nekem kellett volna Európába menni.
Nem, nem kellett volna, mert Dan nem mentett volna meg.
Ki nem állhat téged.
- Basszus, téged elraboltak! - Basszus, apa lettél!
Tényleg elraboltak.
Tényleg apa lettem.
Szia!
Istenem, de jó újra látni a mosolyodat!
Csak örülök Nathannek.
Nélküled nem bírtam volna ki, Quinn, szóval köszi szépen!
Egy család vagyunk, Haley. Ez csak természetes.
Igen.
Ha már a családnál tartunk:
Mesélj Logan-ről. Milyen a kissrác?
6 éves, és elbűvölő.
Csak tudod egy kicsit kiakadt, amikor megtudta, hogy Clay az apja...
...majd megbékél vele. Biztos kemény gyerek. Idő kell neki.
Nagyon nehéz lehet apa nélkül felnőni, nem?
- Szia. - Szia.
Gratulálok, apuka!
Köszi.
Nézzenek oda!
Biztosan érdekel, hogy áll a kollekció.
Így ni!
Egy kicsit lefoglalt a kávézó, az a pszichopata és az eltűnt barátom,
de sikerült megrajzolnom egy pár nyers mintát.
Biztosan első osztályúak,
de most azért jöttem a városba, mert aggódtam miattad.
Szóval egyelőre hagyjuk az üzletet.
Tetszik az ötlet?
- Nagyon is. - Helyes.
Haley.
Haley, ébredj!
Nézd, Lydia tud járni. Gyere ide! Megy ez!
- Anyuci! Anyuci! - Ügyes kislány. Ügyes kislány.
- Anyuci! - Szép munka!
Mi a baj?
Pedig annyira próbáltam visszatartani a sírást.
Csak tudod, akkor kezdett el járni, amikor távol voltál,
és az járt a fejemben, hogy mi lesz, ha nem jössz haza?
Akkor mi tévő lennék?
Nem tudom, hogyan éltem volna nélküled, hogyan léptem volna tovább.
Nem bírtam volna ki minden nap nélküled ébredni,
- még el sem bírom képzelni. - Jól van. Nyugi.
Figyelj!
Tudod, mire gondoltam, míg fogva tartottak?
Arra, hogy kinyitom a házunk ajtaját, és meglátlak téged.
Csak ez tartott életben. A gondolat, hogy együtt vagyunk.
Mindig csak erre kell gondolnunk.
Na jó, erre mit lépsz?
- Öreg hiba. - Micsoda?!
Ez most komoly? Mikor lettél ilyen jó ebben a játékban?
Minden olyan jól néz ki! Kivéve azt.
Nagyon hasonlít arra, ami ma Jude-ból kijött.
Ugye tudod, hogy mindig ezt csinálja?
Bizonyára most is.
Halihó! Brooke-kal fantasztikus napunk volt.
És neked, Julian?
Azt hiszem végre találtam egy projektet a hangáromnak.
"A barátságtalan holló"-t olvastam. Imádom azt a könyvet!
Hát hogyne imádnád! Attól a könyvtől lettél szerelmes belém.
A történet annyira terjedelmes, hogy nem lenne elég neki egy film.
Lehetne belőle készíteni egy sorozatot.
Mindig is imádtam azt a könyvet.
Te olvastad?
Hát hogyne olvastam volna! Az én pici lányomról szólt.
De pár dolog tévesen van leírva benne. Nem New Yorkban volt az első bemutatód,
hanem a nappalinkban, még nyolc éves korodban.
Felöltöztette a babáit, és miután felvonultatta őket,
akkor elkezdett felöltöztetni minden egyes bútort a házban.
Nem hiszem el, hogy emlékszel erre.
Felhúztam anya kedvenc ruháját egy álló lámpára.
- Nagyon ideges lett tőle. - Csak azért, mert a lámpán jobban állt.
Elnézést.
Úgy látom jól elvagytok.
Nagyon jól érezzük magunkat. Jobb napot nem is kívánhattam volna.
Haley visszakapta Nathant, a férjemnek ihlete támadt,
és úgy érzem, hogy végre megkaptam azt az apát, akire mindig is vágytam.
Ez a nap szó szerint...
...túl szép ahhoz, hogy igaz legyen.
Tudom, azt mondta, maradjak távol tőle, de eddig is ezt tettem.
Nem csak emlékszem Loganre, Sam!
Tudom, mennyire akartuk őt. Emlékszem, ahogy hazahozzuk a kórházból,
és arra, mennyire örülünk annak, hogy megszületett.
És most, hogy emlékszem, el sem bírom képzelni, hogyan felejthettem el.
Csupán csak azért történt, mert annyira szerettem Sarát.
De most azért vagyok itt, mert annyira szeretem Logant.
Nézze...
Egyszer már bebizonyítottam, hogy méltó vagyok a lányához,
és be fogom bizonyítani, hogy jó apja leszek Logannek.
Tudom, hogy már csak ő maradt maguknak Sarából.
De nekem is csak ő maradt belőle.
Van egy ötletem.
Mit szólnátok, ha holnap este főznék nektek vacsorát?
Dobunk pár húst a grillre.
Jól hangzik.
Köszi, apuci!
Figyelj! Tényleg azért jöttél a városba, hogy egy kis időt tölts velem?
Semmi másért?
Na jó, megfogtál. Nagyszerű híreim vannak.
Kaptunk egy ajánlatot a kollekcióra.
Adjuk el? Hisz még nem is létezik.
Azért nagyszerű a hír.
Egy nagy üzletlánc rengeteget fizetne a nevedért, és az ötleteidért.
Persze a végső döntés a te kezedben van.
Na, mit szólsz?
Azt hiszem megyek, megnézem a srácokat.
Ne haragudjatok.
Van nálad dáma?
Nincs. Nyertem.
Nehéz volt, míg távol voltam, igaz?
Igen. A ház urának lenni nem könnyű dolog.
Ez így van.
Tudod mi a király?
Mindkettőnket elraboltak, és mindkettőnket nagyapa mentett meg.
Igen.
Ez tényleg király.
Most, hogy már jóban vagytok, elmegyünk kempingezni, ha kiengedik?
Dan nagyapa ezúttal nem jön haza a kórházból, Jamie.
Dehogynem. Ő Dan nagyapa.
Te mindig azt mondod, hogy a Scottok kemények.
Igen, azok. Ő a legszívósabb ember, akit valaha ismertem.
De most haldoklik, Jamie.
Most arra van szüksége, hogy erős légy a kedvéért.
Elmondtad már Lydiának?
Nem, még nem.
Majd én elmondom.
Jobb lesz neki, ha tőlem hallja.
Ugye mondtam, hogy a Scottok kemény legények?
Dan Scottot nem lehet megölni!
Még a végén összetöröd magad.
- Sziasztok. - Szia.
Szia, Lydia!
Beszéltem Lucasszal.
Nem jön.
Sajnálom.
Én sem voltam ott az élete során.
Nem várhatom el, hogy megjelenjen, amikor haldoklom.
Mellesleg...
...megfosztottam attól az embertől, akire apaként nézett.
Még nem volt alkalmam bocsánatot kérni tőled, Haley.
Keith neked is fontos volt.
És tőled is elvettem.
Haley...!
Nagyon sajnálom!
Nem bírom elégszer megköszönni, hogy hazahoztad nekem Nathant.
Nélküled nem sikerült volna.
Tudod, régebben azt gondoltam, hogy senki sem elég jó a fiamhoz.
De annyira örülök, hogy akkor tévedtem.
Ő a legjobb dolog az életemben,
te pedig a legjobb dolog vagy az ő életében.
Szeretnéd megfogni Lydiát?
Szeretném.
Igen.
Köszönsz nagypapinak?
Köszönj szépen!
Kár, hogy soha nem ismerhet meg.
Habár, ez lehet, hogy jó dolog.
Tudom, hogy erősnek kellene lennem,
de nem akarom, hogy itt hagyj minket!
Semmi baj, kishaver.
Most én sem érzem olyan erősnek magam.
Ha Lydia a nagyapjáról fog érdeklődni,
akkor elmondjuk neki, mennyire szerette az unokáit.
Szia.
Hoztam neked valamit.
Zsír, egy repülő!
Ez nem akármilyen repülő. Ez egy X-JET.
Ezt használja Rozsomák, és a társai.
Nem hibáztatlak azért, mert haragszol rám.
Én is haragszom magamra. Haragszom, mert elmentem,
és azért is, mert ennyi időbe telt, míg visszataláltam.
És miért nem jöttél vissza?
Amikor anyukád itt hagyott minket, akkor beteg lettem.
De Dr. Alvarez segített, és most itt vagyok, hogy mindent helyrehozzak.
Szeretted anyát?
A világon mindennél jobban.
Most mennem kell, de...
...szeretnék még visszajönni, és meglátogatni, ha lehet.
Remélem nem gond.
És ha újra elbarangolsz?
Nem barangoltam. Csak kerestem valamit.
De már megtaláltam, amit kerestem...
...Téged.
Jól vagy?
Persze. Miért ne lennék?
Megosztottam egy ötletet, és pár vázlatot apámmal,
és máris hatalmas profitot kovácsolna belőle.
- Nagyszerű üzletember. - Lehet, de apának szörnyű.
Nem azért vitted hozzá az ötletet, mert annyira jó üzletember.
Hanem azért, mert ő az apád, és szerettél volna jó kapcsolatot kialakítani vele.
Neked leesik, de neki miért nem?
Apámnak sem esett le, míg meg nem mutattam neki a helyes utat.
Lehet, hogy erre van szüksége. Mondd el neki, mit érzel.
A pokolban vagyok?
Még nem.
De jó látni, hogy még mindig van humorod.
Hányszor álmodtál arról, hogy a halálos ágyam mellett állsz?
Én igazából azt hittem mindenkit túl fogsz élni,
és végül a síromon fogsz táncolni.
Úgy terveztem.
Helyesen cselekedtél, Dan.
A fiunk miattad maradt életben.
A világon semmi sem tudott volna megakadályozni abban, hogy hazahozzam.
Amúgy is elég szörnyű dolgot tettem az életemben.
Megérdemlem ezt a sorsot.
Kérsz valamit?
Igen.
Ne okold magad Keith halála miatt.
Tudom, hogy magadban hordozod ezt az érzést,
de nem a te hibád volt.
Én vettem el az életét. Csakis az én hibám.
Neked semmi közöd nem volt hozzá.
Deb!
Na, mit szólnál még egy hancúrhoz?
A régi idők emlékére?
Persze neked kellene a munka nagy részét végezni.
Akárcsak régen.
Olyan sok időt szántam arra, hogy utáljam.
Nem igazán adott okot arra, hogy szeresd.
Hogy lehetsz ennyire erős?
Te sokkal több embert elveszítettél. Anyukád, apukád. Hogyan csinálod?
Veled, Jamie-vel, és a barátainkkal.
Itt vagyok neked. Akárcsak ők.
Pont erről van szó. Nem gondoltam volna, hogy szükség lesz erre.
Tudod, én soha nem álltam olyan közel a szüleimhez, mint te.
És most, hogy Dan haldoklik, egyszerűen...
Csak az jár a fejemben, mennyi időt elpazaroltam arra, hogy utáljam őt.
Jó okod volt rá. A családodat próbáltad megvédeni.
- Akkor miért érzem rosszul magam? - Azért, mert jó ember vagy.
Az egyik legjobb, akit ismerek, Nathan Scott.
Nem érzem magam jó embernek.
Tudod, mi volt a legjobb dolog abban, amikor anya rájött, hogy kevés ideje van hátra?
Az, hogy el tudtunk köszönni egymástól.
Ez sokat segített a búcsúzásban.
Talán erre van szükséged.
Eldöntöttétek, hogy mihez kezdtek majd a sok pénzzel?
Nem akarom eladni a céget.
Megkérdezhetem, miért?
Mert már így is el kellett adnom a Clothes over Bros-t,
és újra szeretnék saját céget.
De te magad mondtad, hogy a kollekció még nem is létezik.
Ezért is lenne a legjobb most eladni.
Nem ez a lényeg, apa.
Ebben az egészben az volt a lényeg, hogy együtt dolgozzunk.
És ez meg is történt. De ez most üzlet.
És okos húzás lenne eladni.
Sajnálom, apa, de a válaszom: Nem.
Ne légy buta. Már a papírmunkát is összeállítottam neked.
Nem azt mondtad, hogy a végső döntés a kezemben van?
Így van.
Csak azt vártam, hogy helyesen fogsz dönteni.
Tudtad, hogy nem akarom majd eladni, és csak ezért repültél ide.
Nem azért jöttél, hogy meglátogass, vagy, hogy időt tölts a pici lányoddal.
Azért jöttél, hogy előadj egy műsort.
- Miféle műsort? - Játszottál a fiúkkal,
aztán ott volt ez az apa/lánya "ne beszéljünk az üzletről" nap,
a vacsora, a gyerekkori történeteim. Ezt nem hiszem el.
Csak egy újabb kliensed vagyok, és újabb üzlet, amit meg kell kötnöd.
Brooke, ne légy nevetséges! Túlreagálod a dolgot.
Nem. Julian azt hitte, hogy csak meg kell neked mutatni a helyes utat.
Ehhez mit szólsz? Tűnj el innen!
- Brooke... - Menj!
Nem akarlak látni!
Nem hiszem el, hogy ilyen szerencsétlen vagyok.
A kollekciót akarod? Viheted, a tied.
Nem akarok a részese lenni!
Úgy viselkedsz, mint egy gyerek.
Mégis honnan tudod te azt? Szinte nem is láttál gyerekként.
Tűnj el!
Gratulálok, apuci. Megkötötted az üzletet.
Most pedig nézd csak, mit csinálok!
Logan, ő itt Quinn.
- Szia, Logan. - Szia.
Quinn, ő pedig Logan, a fiam.
Örülök, hogy találkoztunk.
Tetszik a nagy zseb a rövidnadrágokon.
A kölykök magukkal vihetik a pelenkájukat.
Átvert.
Besétáltam a csapdájába, mint mindig, és...
Elhagyott, ahogy szokott.
Nem ismer téged.
Ha egyetlen igazi percet is eltöltene veled,
akkor rájönne, mennyire törődő, szeretetre méltó,
és csodálatos személyiség vagy.
Ha megcsinálod a sorozatot, akkor beleírod, hogy elüsse egy busz, vagy ilyesmi?
Valószínűleg kihagynám a történetből.
Egy karakter, aki nem szereti Brooke Davis-t...
...le sem tudnék olyat írni.
Miért nem akar engem apukám?
Apa.
Apa?
Miért ilyen bonyolult az egész?
Az apám vagy, szeretnem kellene téged, de...
...annyi időt áldoztam arra, hogy utáljalak!
Szörnyű apa voltam. Ezt jól tudom.
Szinte minden elcseszett dolgot meg tudok érteni, amit tettél.
Folyton szívattál, mert azt akartad, hogy kemény legyek.
Tönkre akartad tenni a házasságom, mert azt akartad, hogy legyen karrierem.
Leégetted a vendéglődet, csak hogy újra láthass engem.
De azt máig nem értem, hogyan ölhetted meg a saját testvéred.
És aggódom, hogy ha már nem leszel, akkor csak erre fogok emlékezni.
És félek, hogy utálnálak érte.
Utálnod is kell érte.
Miért csináltad?
Mindig is irigykedtem Keith-re, már gyerekkorunkban is.
Én sportos voltam, népszerű, minden, ami ő nem volt.
De mégis irigykedtem rá.
Vonzotta az embereket, és ezért utáltam őt.
Szóval azért lőtted le, mert őt jobban kedvelték?
Aznap, amikor lelőttem Keith-t, rossz passzban voltam.
Meg voltam győződve arról, hogy meg akart ölni.
Elvesztettelek téged, elváltam anyádtól.
Az életem lefelé ívelőben volt, és ezalatt Keith élte az életét
a gimis szerelmemmel, és az elhagyott gyerekemmel.
Ha ránéztem, úgy éreztem, mintha gyomron vágtak volna.
Mi történt a folyosón?
Keith be akart menni az iskolába, megmenteni a gyereket.
Engedtem, hadd menjen, azt remélve, hogy lelövi.
Hagytam, hogy hős váljon belőle, természetesen halott hős.
Aztán arra gondoltam, hogy:
"Miért legyen ő a hős, mikor én is lehetnék az?"
Így hát követtem.
Jimmy sírt, és Keith azt mondogatta neki, hogy:
Minden jóra fordul.
"A fájdalmad, az a hang a fejedben, ami azt mondja nincs kiút..."
"...téved. "Minden jóra fordul."
Úgy éreztem, mintha hozzám beszélt volna.
Abban a pillanatban,
ami talán a bátyám életének a leghősiesebb, legkedvesebb pillanata volt,
utáltam őt.
Jobban utáltam bárkinél, bárminél, mert semmi sem fordult jóra.
A fájdalom még mindig ott volt a szívemben.
És a fejemben lévő hangnak igaza volt abban, hogy nincs kiút.
Ott állt, és hazudott nekem.
Miután Jimmy meghalt, felvettem a pisztolyt, és Keith-re céloztam.
Ő rám nézett.
És csak arra tudtam gondolni, hogy minden rosszat neki köszönhetek.
És azt gondoltam, hogy semmi sem lesz jobb, míg ő él.
"Csak húzd meg a ravaszt, és mindennek vége."
Így hát meghúztam a ravaszt.
De nem lett vége.
Minden rosszabb lett.
Úgy sajnálom!
Sok embernek mondhatnád, hogy: "Sajnálom".
De én nem tartozok közéjük.
Nem lennék itt, ha te nem lennél...
Neked köszönhetem a karrierem, a családom, és az életem.
Mindegy, mit tettél, akkor is az apám vagy.
Az apám vagy, és szeretlek.
Jaj, Nathan... Én is szeretlek!
Tudod...
Még sosem kosaraztunk együtt a folyóparton. Mit szólsz hozzá?
Hány pontig játszunk?
Ne számoljuk a pontokat.
Csak játsszunk.
Apa?
Apa!
Gyerünk, apa!
Keith.
Szia, Danny.
Mit keresünk mi itt, Keith?
Azt hiszem ezt a helyet igazából el sem hagytuk, Danny.
Keith...
Ha vissza tudnám csinálni...
De nem tudod. Azt hiszem ezt mindketten tudjuk.
Annyira sajnálom azt a napot, és az összes azt megelőzőt!
Tudom, Danny. És megbocsátok.
Elvettelek mindentől, amit szerettél. Hogyan bocsáthatsz meg?
Meghaltál, Dan. Ha most nem bocsátok meg, akkor mikor?
Nézd, Danny! Szörnyű dolgokat műveltél az életedben.
Ezen nem változtathatsz, és nem is vonhatod vissza őket.
Azóta megtettél minden tőled telhetőt, hogy kijavítsd a hibáid.
Jobb ember lett belőled.
Hazudtam a szívátültetésemről. A könyvem és a műsorom csak átverés volt.
Felgyújtottam a saját vendéglőmet.
Azt nem mondtam, hogy tökéletes voltál.
De senki sem az.
Legalább megtanultad, mi a fontos az életben.
Megtanultad, hogy a barátok és a család mindennél előbbvaló.
Olyan önzetlen, kedves ember lett belőled, amilyennek testvérként mindig is elképzeltelek.
Mint amilyen te voltál.
Annyi éven át voltam irigy rád.
Közben csak meg kellett volna próbálnom olyannak lenni, mint te.
Lehettem volna büszke rád.
Mert büszke vagyok rád.
Szeretlek, Keith.
Én is szeretlek, Danny.
Menjünk.
Mondtam, hogy téved a hang a fejedben.
Minden jóra fordul.
Gyere, tesókám. Sétáljunk egyet.
Azt tudom, te hova mész, de velem mi lesz?
Ne aggódj, öcsi. Hozhatok vendéget.
JOANNE LEONE JOHANSSON EMLÉKÉRE 1936 - 2011
Fordította: Cassone facebook.com/cassonesub